stanford-oval/wikipedia huggingface dataset:
ההתאחדות העולמית של הסטודנטים היהודים
חברות בארגון > חברות מלאות

| מדינה | שם | קיצור |
| --- | --- | --- |
| אוסטרליה אוסטרליה | ההתאחדות האוסטרלית של הסטודנטים היהודים | AUJS |
| ניו זילנד ניו זילנד | ההתאחדות האוסטרלית של הסטודנטים היהודים | AUJS-NZ |
| אוסטריה אוסטריה | ההתאחדות האוסטרית של הסטודנטים היהודים | JÖH |
| בלגיה בלגיה | התאחדות הסטודנטים היהודים בבלגיה | UEJB |
| צ'ילה צ'ילה | פדרציית הסטודנטים היהודים בצ'ילה | FEJ |
| צ'כיה צ'כיה | ההתאחדות הצ'כית של הסטודנטים היהודים | CUZM |
| דנמרק דנמרק | התאחדות הנוער היהודית הדנית | DJUS |
| האיחוד האירופי האיחוד האירופי | ההתאחדות האירופית של הסטודנטים היהודים | EUJS |
| צרפת צרפת | התאחדות הסטודנטים היהודים בצרפת | UEJF |
| גאורגיה גאורגיה | ההתאחדות הגאורגית של הסטודנטים היהודים |  |
| גרמניה גרמניה | התאחדות הסטודנטים היהודים בגרמניה | JSUD |
| יוון יוון | סטודנטים יהודים הלניים | ENE |
| הונגריה הונגריה | האיגוד ההונגרי לנוער יהודי |  |
| הודו הודו | חלוצי נוער יהודים | JYP |
| הממלכה המאוחדת הממלכה המאוחדת | התאחדות הסטודנטים היהודים בממלכה המאוחדת ובאירלנד | UJS |
| אירלנד אירלנד | התאחדות הסטודנטים היהודים בממלכה המאוחדת ובאירלנד | UJS |
| ישראל ישראל | התאחדות הסטודנטית והסטודנטיות בישראל | NUIS |
| איטליה איטליה | איחוד הצעירים היהודים באיטליה | UGEI |
| אמריקה הלטינית | הפדרציה של צעירים יהודים באמריקה הלטינית | FEJJLA |
| ליטא ליטא | ההתאחדות הליטאית של הסטודנטים היהודים | LUJS |
| לוקסמבורג לוקסמבורג | איחוד בני ישראל הצעירים בלוקסמבורג | UJGIL |
| מקדוניה מקדוניה | מועדון הנוער של הקהילה היהודית המקדונית | MEM |
| מקסיקו מקסיקו | הפדרציה המקסיקנית של צעירים יהודים | FeMeJJ |
| הולנד הולנד | אגודת הסטודנטים והנוער היהודיים | IJAR |
| פורטוגל פורטוגל | ההתאחדות הפורטוגזית של הסטודנטים היהודים |  |
| רוסיה רוסיה | ההתאחדות הרוסית של הסטודנטים היהודים | RUJS |
| סרביה סרביה | ההתאחדות הסרבית של הסטודנטים היהודים |  |
| סלובקיה סלובקיה | ההתאחדות הסלובקית של נוער יהודי | SUZM |
| ספרד ספרד | הפדרציה של הנוער היהודי בספרד | FEJJE |
| דרום אפריקה דרום אפריקה | ההתאחדות הדרום אפריקאית של הסטודנטים היהודים | SAUJS |
| שוודיה שוודיה | ליגת הנוער היהודית בשוודיה | JUS |
| שווייץ שווייץ | ההתאחדות השווייצרית של הסטודנטים היהודים | SUJS |
| טורקיה טורקיה | ההתאחדות הטורקית של הסטודנטים היהודים | TUJS |
| אוקראינה אוקראינה | ההתאחדות האוקראיני של הסטודנטים היהודים | UUJS |
ראו גם

התאחדות הסטודנטים והסטודנטיות בישראל
החברה ההיסטורית אתנוגרפית יהודית בליטא

החברה ההיסטורית אתנוגרפית יהודית בליטא היה מוזיאון יהודי לאתנוגרפיה והיסטוריה יהודית שפעל בליטא והופעל על ידי ועד הנהלה של יהודים ציונים משכילים ומנהיגי הקהילה בקובנה.
היסטוריה

הרעיון הראשוני להקמת המוזיאון ההיסטורי אתנוגרפי היהודי הועלה בשנת 1911 על ידי ד"ר צמח שאבאד מווילנה. בהמשך ובהשראת החזון של שאבאד פעלה בווילנה בין השנים 1913-1919 החברה ליהדות עתיקה (JEWISH ANTIQUITY SOCIETY IN VILNIUS) על ידי קבוצת פעילים היסטוריונים יהודים.
בעקבות סיפוח וילנה לפולין הועבר בשנת 1931 המוזיאון לקובנה, שם הוקמה מחדש החברה האתנוגרפית בהתארגנות חדשה שנקראה החברה ההיסטורית אתנוגרפית יהודית בליטא על ידי ד"ר אבא לפין שהיה גם ליושב הראש הראשון שלה.
בשנת 1940 הולאם המוזיאון על ידי השלטונות הסובייטים, וכעבור שנה ב-1941 הורו על סגירתו. יושב הראש האחרון במוזיאון היה ד"ר אבא בלושר. בחודש ספטמבר 1941 הקימו הנאצים את אוגדות וילנה וקובנה בפיקודו של אלפרד רוזנברג. מטרתן של יחידות אלה הייתה לאסוף את חפצי הערך היהודיים והתרבותיים של ליטא, ובין היתר נבזזה  כמעט לחלוטין גם החברה להיסטוריה ולאתנוגרפיה למעט מספר פריטים שהוסלקו והוברחו במחתרת על ידי פעילים יהודיים.
ועד החברה להיסטוריה ואתנוגרפיה

חברי ההנהלה היו ראשי הקהילה היהודית בקובנה, ציונים משכילים ואמידים בהם ד"ר אבא לפין, ד"ר דוד מרדכי שוורץ והגברת שוורץ, ד"ר אבא בלושר, דוד מתתיהו ליפמן, הרב ישראל רוזנסון, רחביה מוגיליוקר, נתן יונסביץ, ד"ר מנדל סודרסקי והגב' אלטה סודרסקי, נח לידסקי, יוסף ליוושין, שלמה חורונז'ינסקי.
אוספי המוזיאון

המוזיאון ההיסטורי אתנוגרפי היהודי הפך לשם דבר בעולם ובאוספיו הצטברו נכסי תרבות רבים ובהם כ-3,000 יצירות אמנות וקטעי שירה, 6,000 ספרים, וכ-100,000 מסמכים, פנקסים, תמונות ועיתונים, בנוסף לאלפי פרטי יודאיקה וחפצים עתיקים.
הערות שוליים

↑  Institutional entrepreneurs of a difficult past, Egle Rindzevicute, pages 72-73
↑  עוד ראיתי תחת השמש אליהו (אליק) רחמילביץ, אוטוביוגרפיה, הוצאה עצמית
↑  יהדות ליטא, כרך III, עמוד 159
↑  http://www.way2lithuania.com/en/travel-lithuania/vilnius-gaon-jewish-museum
↑  https://www.jewishvirtuallibrary.org/kovno-kaunas-lithuania-jewish-history-tour
↑  http://holocaustatlas.lt/website/en/museum-2/museum-his
| --- | --- |
בקרת זהויות :  NLI: 987010820124005171
הטבח בדרקון הזהב

| חלק מסכסוך בין כנופיות ברובע הסיני בסן פרנסיסקו |
| --- | --- |
 תאריך:  4 בספטמבר 1977
 מקום:  מסעדת דרקון הזהב שרחוב וושינגטון, סן פרנסיסקו, קליפורניה
 קואורדינטות:  37°47′43″N 122°24′25″W﻿ / ﻿37.7952°N 122.407°W﻿ / 37.7952; -122.407
 סוג:  טבח 
 הרוגים:  5
 פצועים:  11
 מבצע:  צ'סטר יו, קורטיס טאם, פטר נג, טום יו, מלבין יו
 he
 
הטבח בדרקון הזהב (אנגלית: Golden Dragon massacre) היה ירי המוני שהתרחש במסעדת דרקון הזהב ברחוב וושינגטון שבצ'יינטאון בסן פרנסיסקו, קליפורניה. הטבח התרחש ב-4 בספטמבר 1977, כשחמישה חברי כנופיה אחת ניסו לחסל את מנהיגיה של כנופיה יריבה. הטבח גבה את חייהם של חמישה בני אדם, והותיר עוד אחד עשר פצועים. אף אחד מהנפגעים לא היה חבר כנופיה. המסעדה עצמה נסגרה ב-2006.
הרקע והמניע לאירוע

הטבח היה חלק מסכסוך בין כנופיית "צ'ונג צ'ינג אי" לביו כנופיית "ווא צ'ינג", סכסוך שהחל לכאורה בשנת 1969, אז התרחש החיסול הראשון בין שתי הכנופיות.
ב-4 ביולי 1977 פרץ קרב יריות בין שתי הכנופיות, שבמהלכו נהרג אחד מחברי כנופיית הצ'ונג צ'ינג אי, בעוד חבר נוסף בכנופיה נפצע קשה. בעקבות המקרה הזה החליטו חברי הצ'ונג צ'ינג אי לנסות לחסל את מנהיגיה של הווא צ'ינג. הם החליטו לבצע את ניסיון החיסול במסעדת דרקון הזהב, מפני שלפי מידע מודיעיני שהם אספו, הייתה המסעדה הזאת מקום המפגש המועדף על מנהיגיה של הווא צ'ינג.
ב-4 בספטמבר 1977, בסביבות השעה 2:00, קיבל טום יו שיחת טלפון ובה נאמר לו שחלק מחברי כנופיית הווא צ'ינג, כולל אחד מהמנהיגים שלהם, נמצאים במסעדת דרקון הזהב. כ-40 דקות לאחר מכן הגיעו ארבע מחברי כנופיית הצ'ונג צ'ינג אי למסעדה, שבאותה שעה הייתה מאוכלסת בעשרות אנשים, רובם תיירים.
הירי והקורבנות

צ'סטר יו נשאר ברכב מחוץ למסעדה, בעוד שלושת חברי הכנופיה האחרים נכנסו לתוכה חמושים. הם החלו לירות לכל עבר באופן רנדומלי במשך כדקה, ולאחר מכן יצאו מהמסעדה, חזרו לרכב, ונמלטו מהמקום. הירי גבה את חייהם של חמישה אנשים, וגרם לפציעתם של עוד 11 איש. אף אחד מחברי כנופיית הווא צ'ינג לא נפגע באירוע.
חמשת הקורבנות שנרצחו בטבח היו:
קלבין פונג בן ה-18.
דונלד קוואן בן ה-20.
דניס לואיס בן ה-21.
פול וונדה בן ה-25.
פונג וונג בן ה-48, שעבד במסעדת דרקון הזהב.
הנאשמים

ב-5 בספטמבר 1978 הורשע קורטיס טאם בחמישה סעיפים של רצח, ובאחד עשר סעיפים של תקיפה. באוקטובר 1991 השתחרר טאם מהכלא.
ב־26 בספטמבר 1978 הורשע מלווין יו בחמישה סעיפים של רצח ובאחד עשר סעיפי תקיפה. ב-2014 השתחרר יו מהכלא.
בפברואר 1979 הורשע פטר נג בחמישה סעיפים של רצח, ובאחד עשר סעיפי תקיפה.
בספטמבר 1979 הסתיים משפטו של טום יו, שהורשע גם הוא בחמישה סעיפים של רצח ובאחד עשר סעיפים של תקיפה. יו השתחרר מהכלא ב-2018.
הערות שוליים

↑  MisterSF.com, www.mistersf.com
↑  Golden Dragon massacre - Alchetron, The Free Social Encyclopedia, Alchetron.com, ‏2017-08-18 (באנגלית אמריקאית)
↑  Golden Dragon massacre - Event, RouteYou (באנגלית)
↑  Lodi News-Sentinel - חיפוש בארכיונים באמצעות חדשות Google, באתר news.google.com
↑  People v. Yu, 143 Cal. App. 3d 358, 191 Cal. Rptr. 859 – CourtListener.com, CourtListener (באנגלית אמריקאית)
↑  Evan Sernoffsky, SF’s Golden Dragon massacre: 40 years later, victims still have scars, San Francisco Chronicle, ‏2017-09-01 (באנגלית אמריקאית)
↑  Evan Sernoffsky, Freed killer in Golden Dragon massacre: It will take ‘lifetimes to make amends’, San Francisco Chronicle, ‏2017-09-01 (באנגלית אמריקאית)
↑  Santa Cruz Sentinel 27 September 1978 — California Digital Newspaper Collection, cdnc.ucr.edu
↑  San Bernardino Sun 23 February 1979 — California Digital Newspaper Collection, cdnc.ucr.edu
↑  Jess Sullivan, Notorious SF gang killer of Fairfield wants pardon, DailyRepublic.com, ‏2018-09-27 (באנגלית)
הוקו מדולדל-חזה

| הוקו מדולדל-חזה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תרנגולאים
תת־סדרה:: תרופודה
משפחה:: הוקיים
סוג:: Aburria 
מין:: הוקו מדולדל-חזה
שם מדעי
 Aburria aburri ‏לסון, 1828
תחום תפוצה


הוקו מדולדל-חזה (שם מדעי: Aburria aburri) הוא מין יחיד בסוגו ממשפחת ההוקיים שקרובים לתרנגולים. נקרא כך על שם הדלדל שמתחת למקורו.
מאפיינים

אורכו של ההוקו עד 75 ס"מ ומשקלו 1.2 - 1.5 ק"ג והוא בעל נוצות שחורות עם ציצה שחורה על ראשו ועור פנים לבן. הרגליים כתומות והזנב ארוך מעט. הזכרים גדולים יותר מהנקבות. המקור כחול ותחתיו דלדל בצבע אדום וצהוב.
ההוקו מצוי בטבע במרגלות הרים במערב אמריקה הדרומית מגובה 500 עד 1,550 מ'. הוא חי ביערות הרריים ויערות טרופיים בקולומביה, ונצואלה, פרו ואקוודור. מצב השימור שלו הוא קרוב לסיכון עקב פגיעה באזור חיותו וכן מציד. ההוקו מבלה רוב הזמן על הענפים ואף מגיע לצמרת היער. הוא מחפש שם פירות, חרקים ויצורים קטנים נוספים למאכל.
הערות שוליים

↑  הוקו מדולדל-חזה באתר הרשימה האדומה של IUCN
האגדה של טרזן

| --- | --- |

כרזת הסרט בעברית
 מבוסס על:  טרזן מלך הקופים מאת אדגר רייס בורוז
 בימוי:  דייוויד ייטס 
 הופק בידי:  ג'רי ויינטראוב דייוויד בראון אלן ריץ' טוני לודוויג מייק ריצ'רדסון
 תסריט:  קרייג ברואר, אדם קוזאד 
 עריכה:  מארק דיי 
 שחקנים ראשיים:  אלכסנדר סקארסגארד מרגו רובי סמואל ל. ג'קסון כריסטוף ואלץ
 מוזיקה:  מריו גריגורוב
 צילום:  הנרי ברהם 
 מדינה:  ארצות הברית ארצות הברית
 חברת הפקה:  Jerry Weintraub Productions Dark Horse Entertainment Village Roadshow Pictures Riche Productions
 חברה מפיצה:  Warner Bros Pictures
 שיטת הפצה:  וידאו על פי דרישה 
 הקרנת בכורה:  1 ביולי 2016 (בכורה עולמית) 7 ביולי 2016 (ישראל)
 משך הקרנה:  109 דק' 
 שפת הסרט:  אנגלית 
 סוגה:  סרט פעולה, סרט הרפתקאות 
 תקציב:  180,000,000 $
 הכנסות:  356,700,000 $
 הכנסות באתר מוג'ו:   tarzan2016
 אתר רשמי
 דף הסרט ב־IMDb
 
האגדה של טרזן (באנגלית: The Legend Of Tarzan) הוא סרט פעולה-הרפתקאות המבוסס על הספר "טרזן מלך הקופים" מאת אדגר רייס בורוז. הסרט בוים על ידי דייוויד ייטס ונכתב על ידי אדם קוזאד וקרייג ברואר, כשבתפקידים הראשיים מככבים אלכסנדר סקארסגארד, מרגו רובי, סמואל ל. ג'קסון וכריסטוף ואלץ. הסרט יצא לאקרנים ברחבי העולם ב-1 ביולי 2016, ובישראל ב-7 ביולי באותה שנה.
הצילומים החלו באולפני "Warner Bros" שבבריטניה ב-30 ביוני 2014, והסתיימו ב-3 באוקטובר 2014. הסרט הוקדש לזכרו של ג'רי ויינטראוב, מפיק הסרט, שנפטר ב-6 ביולי 2015.
עלילת הסרט

לאחר שספינתם נטרפה, ג'ון קלייטון, אשתו אליס, ובנם הקטן, ג'ון קלייטון ה-III נתקעים בבית עץ בג'ונגל בשטחי קונגו, אפריקה. אליס מתה מנסיבות טבעיות, וג'ון נהרג על ידי הקופים; ומותירים את תינוקם לגורלו. התינוק נלקח על ידי קופה בשם קאלה ובנה, אקוט. משפחת הקופים מכנים את התינוק "טרזן" - לבן עור. בבגרותו, טרזן פוגש אישה בשם ג'יין פורטר, ומתאהב בה. זמן קצר לאחר מכן, קאלה נרצחת על ידי צייד צעיר המשתייך לשבט אחר, וטרזן הורג אותו כנקמה, מבלי לדעת שהוא היה בנו של הצ'יף מבונגה.
כתוצאה מועידת ברלין, קונגו התחלקה בין בלגיה לבריטניה. ממשלת בלגיה נמצאת על סף פשיטת רגל ובתגובה, המלך ליאופולד השני של בלגיה מחליט לחלץ את מרבצי המחצבים העשירים של אגן הקונגו, תוך כדי שליחת משלחת בראשותו של לאון רום כדי לאבטח את היהלומים האגדיים של אופר. המשלחת נקלעת למארב, וכל אנשיה נטבחים למעט רום. מנהיג השבט, צ'יף מבונגה, מציע לו את היהלומים בתמורה לטרזן.
בתחילת הסרט, ג'ון קלייטון ה-III שחזר לאנגליה כלורד גרייסטוק, מוזמן על ידי המלך ליאופולד, באמצעות ראש ממשלת בריטניה, בחזרה לקונגו כדי לשמש כשליח סחר של הפרלמנט. ג'ורג 'וושינגטון ויליאמס, מנסה לשכנע את ג'ון ללכת, כשהוא חושף שהוא מודע לכך שג'ון שהוא טרזן. בתחילה, ג'ון דוחה את ההזמנה. עם זאת, ויליאמס חושד כי הבלגים משעבדים את אוכלוסיית קונגו, ומשכנע אותו לנסוע על מנת כדי להוכיח את חשדותיו. ג'יין מתאכזבת כאשר ג'ון אומר לה שהיא לא יכולה לבוא לנסיעה בשל איבוד תינוקם שנים לפני. בסופו של דבר, הוא שוקל מחדש ומאפשר לה לבוא עמו.
ג'ון, ג'יין, וויליאמס מגיעים לקונגו, שם השלישייה נתקלת בשבט שהכיר את ג'ון וג'יין במהלך שהותם בג'ונגל. לאחר שעקבו אחריהם, רום ושכירי החרב שלו תוקפים את מחנה השבט והורגים את צ'יף השבט בהתקפה. רום ושליחיו בורחים עם ג'יין וכמה מחברי השבט ומשאירים את ג'ון מאחור. בעזרתם של לוחמי השבט, ג'ון ויליאמס מיירטים רכבת צבאית בלגית הנושאת עבדים שנתפסו. השניים מגלים כי רום מתכוון להשתמש ביהלומים כדי לשלם לצבא גדול להכניע את קונגו ולאפשר לבלגיה לכרות עושר לטובתו של ליאופולד. יחד עם וסימבו, ידיד ותיק של ג'ון, ג'יין בורחת מרום. בינתיים, ג'ון ויליאמס נתקלים אקוט הבוגר, המשמש כמנהיג הקופים. מודע לכך שאקוט רואה בו עריק, ג'ון מאתגר אותו לקרב ומפסיד. בזמן שרום מחפש אחר ג'יין, לוחמים פותחים באש על מחנהו של רום והורגים כמה מאנשיו.
מפויס עם אקוט, ג'ון רודף אחר רום, אך מופרע במהירות על ידי שבטו של מבונגה. ג'ון מאתגר את אנשי השבט לקרב פנים מול פנים, במהלכו הוא כמעט הורג את מבונגה, אך משוכנע על ידי ויליאמס לתת לו לצאת לחופשי. רום לוקח ג'יין ואת היהלומים לבומה, שם הוא מתכנן להשתלט על הצבא. ויליאמס ואקוט מעוררים מנוסת בהלה של עדרי גנו, ומסיחים את דעתם של החיילים, דבר המאפשר לג'ון להציל את ג'יין. עם טביעת סירתו, רום מנסה להרוג את ג'ון, אך בסופו של דבר נאכל על ידי תנינים.
לאחר מכן, ויליאמס חוזר לאנגליה ומציג לראש הממשלה ראיות החושפות את סחר העבדים בקונגו. שנה לאחר מכן, ג'ון וג'יין, שחזרו לביתו הישן של פרופסור פורטר, אביה של ג'יין, מקדמים בברכה את בואו של תינוקם החדש.
צוות השחקנים

אלכסנדר סקארסגארד - טרזן/ג'ון קלייטון ה-III, לורד גרייסטוק
רורי ג'יי. סייפר - טרזן בצעירותו
מרגו רובי - ג'יין פורטר
אלה פורנל - ג'יין בצעירותה
סמואל ל. ג'קסון - ג'ורג' וושינגטון ויליאמס
כריסטוף ואלץ - קפטן לאון רום
דג'ימון הונסו - צ'יף מבונגה
ג'ון הרט - פרופסור ארכימדס ק. פורטר
קספר קראמפ - קפטן קרצ'ורבר
סיימון ראסל ביל - מר פרום
ג'ים ברודבנט - רוברט גסקוין ססיל
הפקה > פיתוח

ביוני 2003, ג'ון אוגוסט קיבל תשלום על כתיבת גרסה מודרנית לעלילותיו של טרזן מהחברות "Warner Bros Pictures" ו-"Jerry Weintraub Productions". ב-14 בדצמבר 2006, הוכרז ש-"Warner Bros" מפתחים סרט על טרזן, כשג'רי ויינטראוב יפיק את הסרט, גיירמו דל טורו יביים את הסרט בזמן שג'ון קולי יכתוב את התסריט של הסרט. ב-2 בספטמבר 2008, "variety" דיווח שהבמאי סטיבן סומרס נמצא במשא ומתן לבימוי הסרט. ב-3 בדצמבר 2008, "Entertainment Weekly" פרסם שהסרט יהיה אפל ב"סגנון של שודדי הקאריביים". ביולי 2009, "Super Beatty" דיווחו שהסרט יהיה "סרט פעולה והרפתקאות רומנטי גדול" ויהיה כרוך בהמון פארקור ואנרגיה גבוהה. באוקטובר 2010, אושר שסומרס עזב את הפרויקט. לאחר מכן, הפרויקט נתקע אך ב-6 במאי 2011, "Warner Bros" החלו שוב בפיתוח הסרט. האולפן שכר שני תסריטאים, קרייג ברואר ואדם קוזאד שייכתבו טיוטות נפרדות של התסריט. ב-18 ביוני 2012, דייוויד ייטס, גארי רוס וסוזנה וייט נכנסו למשא ומתן על תפקיד הבמאי לסרט. ב-1 באוגוסט 2012, דווח שדייוויד ייטס נמצא במגעים סופיים לבימוי הסרט. ב-7 בנובמבר 2012 דייוויד ייטס אישר סופית שהוא יביים את הסרט.
הפקה > ליהוק

ב-12 באוגוסט 2012, דווח שהשחיין מייקל פלפס נמצא במשא ומתן לתצטרפות לצוות השחקנים של הסרט, מה שיסמן את הופעת הבכורה שלו על המסך. ב-7 בנובמבר 2012, ההפקה בחנה את טום הארדי, הנרי קאביל וצ'ארלי האנם לתפקיד הראשי בסרט. ב-14 בנובמבר 2012, אלכסנדר סקארסגארד הצטרף לצוות השחקנים כטרזן על ידי דייוויד ייטס, ואילו סמואל ל. ג'קסון הצטרף כג'ורג' וושינגטון ויליאמס. ייטס מצא את סקארסגארד כ"טרזן המושלם". הוא אהב את העובדה שהוא נולד בשוודיה, אבל מצא את הקריירה שלו באמריקה, כך ש"יש לו האיכות הנפלאה הזו של חוסר שייכות ממשי לכאן או לכאן", דייוויד ייטס סיפר מאוחר יותר בראיון. ב-6 במרץ 2013, ייטס רצה את ג'סיקה צ'סטיין בתפקיד הנשי הראשי כג'יין פורטר. ב-26 בספטמבר 2013, כריסטוף ואלץ היה במשא ומתן על תפקיד הנבל בסרט; ומאוחר יותר לוהק כחייל בלגי בשם קפטן לאון רום שמנסה ללכוד את טרזן בתמורה לכופר יהלומים.
ההפקה התעניינה במרגו רובי ואמה סטון כליהוק לתפקיד הראשי הנשי, ג'יין פורטר. ההפקה גם שקלה את אמה ווטסון, שרה בולגר, ג'ורג'ינה הייג', לוסי הייל, לינדזי פונסקה, אלינור טומלינסון, גבריאלה ויילד, לוסי בוינטון וקרסידה בונז. ב-18 בינואר 2014, מרגו רובי אושרה כמי שתשחק את התפקיד הנשי הראשי כג'יין בסרט יחד עם סקארסגארד. ב-4 ביוני, דג'ימון הונס לוהק כצ'יף מבונגה. ב-17 ביוני, אלה פורנל לוהקה כג'יין פורטר הצעירה, קספר קראמפ לוהק כקפטן קרצ'ורבר. בשחרורו של הטריילר הרשמי הראשון בדצמבר 2015, עולה כי ג'ים ברודבנט גם הצטרף לצוות השחקנים.
הפקה > צילומים

הצילומים העיקריים של הסרט החלו ב-30 ביוני 2014, באולפני "Warner Bros" שבליבסדן, הרטפורדשייר, בריטניה. צילומי הסרט נמשכו עד ה-3 באוקטובר 2014
יציאה לאקרנים

חברת "Warner Bros Pictures" הודיעה שהסרט ייצא לאקרנים ב-1 ביולי 2016. הסרט ייצא לאקרנים בגרסה מסורתית, 3D וב-IMAX.
הערות שוליים

↑  The Legend of Tarzan, פורסם באתר "Box Office Mojo". ב-16 בנובמבר 2015
↑  Alexander Skarsgard swings into ‘Tarzan’ frontrunner, פורסם באתר "Variety". ב-14 בנובמבר 2014
↑  ‘Wolf of Wall Street’ Star Margot Robbie in Talks for ‘Tarzan’ – She’s Jane (Exclusive), פורסם באתר "thewrap". ב-18 בינואר 2014
↑  Samuel L. Jackson Confirmed For Tarzan Reboot. But Who Will He Play? Warlord Or Sidekick?, פורסם באתר "Shadow and Act". ב-11 בפברואר 2014
↑  Christoph Waltz in Talks to Play the Villain in 'Tarzan', פורסם באתר "hollywoodreporter". ב-26 בספטמבר 2013
↑  Djimon Hounsou Joins ‘Tarzan’, פורסם באתר "deadline". ב-4 ביוני 2014
↑  ‘Tarzan’ Official Synopsis Revealed; Production Begins, פורסם באתר "Screen Rant". ב-16 ביולי 2014
↑  First Look at Margot Robbie as Jane in ‘Tarzan’, פורסם באתר "movieweb". ב-30 באוגוסט 2014
↑  August ape for ‘Tarzan’, פורסם באתר "variety". ב-26 ביוני 2003
↑  ‘Tarzan’ on vine for Warner Bros., פורסם באתר "variety". ב-14 בדצמבר 2006
↑  Tarzan preps big-screen return, 'Pirates of the Caribbean' style, פורסם באתר "Entertainment Weekly". ב-3 בדצמבר 2008
↑  David Yates, Gary Ross, and Susanna White Circling One of Warner Bros.’ ‘Tarzan’ Movies (UPDATED), פורסם באתר "slashfilm". ב-18 ביוני 2012
1 2  Exclusive: David Yates Committing to Tarzan at Warner Bros., פורסם באתר "slashfilm". ב-18 ביוני 2012
↑  Michael Phelps tipped as Tarzan in Brit director's film, פורסם באתר "theweek". ב-12 באוגוסט 2012
↑  Warner Bros. to Expand Leavesden Studios as ‘Tarzan’ Starts Filming, פורסם באתר "variety". ב-30 ביוני 2014
↑  On The Set For 10/06/14: Liam Neeson Starts A Monster Calls, Alexander Skarsgard Wraps Tarzan, פורסם באתר "ssninsider". ב-6 באוקטובר 2014
↑  Warner Bros Sets Release date for Its 3D 'Tarzan' Movie, פורסם באתר "Hollywoodreporter". ב-11 בפברואר 2014
| טרזן |
| --- | --- | --- |
| ספרים (אנ') וקומיקסים (אנ') | טרזן מלך הקופים (1912) • חזרתו של טרזן (1913) • הבהמות של טרזן (1914) • בנו של טרזן (1915) • טרזן ותכשיטי אופר (1916) • סיפורי הג'ונגל של טרזן (1919) • טרזן הלא מאולף (1920) • טרזן האיום (1921) • טרזן ואריה הזהב (1922-23) • טרזן ואנשי הנמלה (1924) • טרזן: אדום הג'ונגל (1927-28) • טרזן והאמיפריה האבודה (1928-29) • טרזן בבטן הארץ (1929-30) • טרזן הבלתי מנוצח (1930-31) • ניצחונו של טרזן (1931-32) • טרזן ועיר הזהב (1932) • טרזן ואיש האריה (1933-34) • טרזן ואיש הנמר (1932-33) • חידתו של טרזן (1935-36) • טרזן והעיר האסורה (1938) • טרזן המפואר (1939) • טרזן ולגיון הזרים (1947) • טרזן והמטורף (1964) • טרזן והניצולים (1965) |  |
| סרטים (אנ') | גרייסטוק: האגדה של טרזן מלך הקופים (1984) • טרזן (1999) • טרזן וג'יין (2002) • טרזן 2 (2005) • טרזן (2013) • האגדה של טרזן (2016) |  |
| דמויות | טרזן • טרזן - דמויות |  |
| סדרות (אנ') | אגדת טרזן • טרזן וג'יין • טרזן • טרזן: אפוס ההרפתקאות • Tarzán • טרזן: אדון הג'ונגל • טרזן |  |
| מחזות | טרזן |  |
החלוץ (כתב עת)

"החלוץ", גיליון ה'תרי"ג (1853)
החלוץ היה כתב עת עברי משכילי בעריכת יהושע השל שור (יה"ש), שיצא לאור בהפסקות בשנים 1852–1889.
בכתב העת הופיעו מאמרים פובליציסטיים ומחקריים בתחום חכמת ישראל, שמגמתם ביקורת חריפה על התלמוד, ההלכה והרבנים. כותרת המשנה של כתב העת הייתה "החלוץ העובר לפני עם ישראל למלחמת הדת והתושיה", ובשער בגרמנית הופיעה הכותרת "Wissenschaftliche Abhandlungen über Jüdische Geschichte, Literatur, und Alterthumskunde" ("מאסף מדעי על היסטוריה, ספרות וידיעת העבר של היהדות").
היוזמה להוצאת כתב העת הייתה של שור ושל ידידו הסאטיריקן יצחק ארטר. ארטר כתב את "תולדות החלוץ", מאמר פרוגרמטי שהסביר את הצורך בכתב העת, אך נפטר מספר חודשים לפני שיצא לאור הגיליון הראשון, ושור לקח על עצמו את השלמת המאמר ואת עריכת כתב העת.
פרסומים קודמים של משכילי גליציה נגעו בבעיות חברתיות רק לעיתים רחוקות והתמקדו בחכמת ישראל; כמו כן, נקטו לרוב בעמדה זהירה וביקרו בחריפות את הקבלה והחסידות, אך נמנעו מהתנגשות עם ההנהגה הרבנית. בניגוד להם, 'החלוץ' עסק בריש גלי בחליי החברה היהודית, כמו עוני ונחשלות, תקף את הרבנים כבורים שונאי קדמה ועסק בבחינה ביקורתית מאוד של הספרות ההלכתית. שור נזף ברבנים על כך שהם מסרבים לאשר עוד היתרים שונים לעקוף את איסורי השבת, דבר שפגע ביכולת הפרנסה של הציבור, והצהיר על הצורך ל”להוריד בכל יכולתי את כבוד התלמוד ולחלל קדושתו בעיני ההמון הרב, אשר יעריצוהו ויקדישוהו עד היום, למען יפרקו עולו מעל צווארם”. הוא כתב כי ההתרופפות הניכרת בשמירת מצוות מעידה כי גם היהודים הפשוטים אינם נאמנים עוד לדת, וכי יש לחדשה אם רוצים שתשרוד. בגיליון הבכורה פרסם גם סקירה על המסורה, אחד המאמרים הראשונים בעברית שעסקו בחקר המקרא, תחום שהעיסוק בו בקרב יהודים היה בעיקר בגרמניה ובשפה הגרמנית וטרם הגיע למזרח או נכתב בעברית.
בכרכים הראשונים השתתפו כמה מידידיו של שור ומשותפיו להשקפת עולמו, ובהם אברהם קרוכמל, יצחק שמואל רג'יו ומשה שטיינשניידר, אך בכרכים האחרונים כתב שור לבדו את כל התוכן.
"החלוץ" היה הקיצוני שבכותבי הביקורת נגד האורתודוקסיה, נגד רבנים בני הזמן ואף נגד משכילים מתונים (כגון שי"ר, זכריה פרנקל ור' צבי הירש חיות). רבים מן המשכילים הסתייגו ממנו ואף נכתבו כמה חיבורי ביקורת חריפים נגדו, שעליהם השיב שור בחריפות לא פחותה. ואולם "החלוץ" השפיע על הדור הבא של הפועלים לתיקונים בדת במזרח אירופה, ובראשם יהודה ליב גורדון ומשה ליב ליליינבלום.
כתב העת יצא לאור כשנתון, אך בהפסקות רבות:
כרכים א-ג הופיעו בלבוב, 1852–1856
ד-ו, ברסלאו, 1859–1861
ז-ח, פרנקפורט, 1865–1869
ט-יא, פראג, 1873–1880
יב-יג, וינה, 1887–1889
מהדורת צילום של "החלוץ" עם מפתחות יצאה לאור ב-1972 בירושלים. בשם "החלוץ" נקראו גם כמה כתבי עת של תנועת "החלוץ".
הוקו צהוב-מקור

| הוקו צהוב-מקור |
| --- | --- |
 הוקו צהוב-מקור
מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תרנגולאים
תת־סדרה:: תרופודה
משפחה:: הוקיים
סוג:: הוקו
מין:: הוקו צהוב-מקור
שם מדעי
 Crax daubentoni ‏גריי, 1867
תחום תפוצה


הוקו צהוב-מקור (שם מדעי: Crax daubentoni) הוא מין ממשפחת תרנגולי גואם החי בג'ונלים של דרום ומרכז אמריקה.
מאפיינים

מוצאם של ההוקויים בטבע מיערות קולומביה וונצואלה, והם עופות קרקע המזכירים תרנגולות שחורות עם ציצה על ראשם. אורכם 84–92.5 ס"מ ומשקלם 2–3 ק"ג והם חיים רוב הזמן על הקרקע, אבל גם עפים אל העצים. ההוקו בעל כרבולת שחורה ובולטת וכן מקור צהוב עם חלק בשרני שחור בראשו. הנקבות חסרות את הבליטה האחרונה והחלק הצהוב, אבל שני הזוגות דומים בשאר הנוצות. הם ניזונים על הקרקע מפירות, עלים וחיות קטנות ומקננים על העצים. הם חיים בצורה מונוגומית והנקבה מטילה עד שתי ביצים.
ההוקו עלול להיפגע בעתיד עקב כריתת יערות הגשם.
הערות שוליים

↑  הוקו צהוב-מקור באתר הרשימה האדומה של IUCN
נקבת הוקו
הוקו לילי

| הוקו לילי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תרנגולאים
תת־סדרה:: תרופודה
משפחה:: הוקיים
סוג:: Nothocrax 
מין:: הוקו לילי
שם מדעי
 Nothocrax urumutum ‏שפיקס, 1825
תחום תפוצה


הוקו לילי (שם מדעי: Nothocrax urumutum) הוא מין של עוף יער אמריקאי ממשפחת ההוקיים והמין היחיד בסוגו. מין זה פעיל בלילות ומכאן שמו.
מאפיינים

ההוקו הוא עוף בינוני הדומה לתרנגול שחור ובעל ציצות נוצות שחורות וראש גדול. הוא מצוי באמריקה הדרומית בברזיל, פרו, קולומביה, אקוודור וונצואלה ביער האמזונאס ובכמה ביצות טרופיות וסובטרופיות.
אורכו של ההוקו 66 ס"מ. הוא גבוה ובעל רגליים ארוכות ונוצות חומות עם נוצות כנפיים חומות-אפורות ובטן אדומה. הזנב ארוך וכחול. הראש שחור סביב העיניים ישנו עור כחול והגבות צהובות. להוקו ישנו מקור מעט מעוקל בצבע אדום. עיניו של ההוקו גדולות כדי לקלוט הרבה אור בשעות הלילה.
ההוקו חי ביערות ומסוגל לעופף ולחיות על ענפים נמוכים, אך יעדיף להיות על הקרקע. הוא מחפש מזון קטן כמו פירות, זרעים ויצורים קטנים.
הערות שוליים

↑  הוקו לילי באתר הרשימה האדומה של IUCN
הילה עופר

| --- | --- |

צילום: עדי אורני
 לידה:  11 באוקטובר 1975 (בת 48) כפר סבא, ישראל 
 מדינה:  ישראל 
 פרופיל ב-IMDb
 
הילה עופר (נולדה ב-11 באוקטובר 1975 בשם הילה דה-בר) היא שחקנית ישראלית.